b'\n_START_ARTICLE_\nKipras Eurovizijoje\n_START_SECTION_\nKipro istorija Eurovizijos dain\xc5\xb3 konkurse\n_START_PARAGRAPH_\nNuo pat debiuto, konkurse Kipras dalyvauja kasmet, i\xc5\xa1skyrus 1988, 2001 ir 2014 metais._NEWLINE_Dauguma Kipro dain\xc5\xb3 atliekamos graik\xc5\xb3 arba angl\xc5\xb3 kalba; i\xc5\xa1skyrus 2000 metus, kai daina \xe2\x80\x9eNomiza\xe2\x80\x9c (\xce\x9d\xcf\x8c\xce\xbc\xce\xb9\xce\xb6\xce\xb1) buvo atliekama graik\xc5\xb3 ir ital\xc5\xb3 kalbomis ir 2007\xc2\xa0m., kai Evridiki pranc\xc5\xabz\xc5\xb3 kalba atliko \xe2\x80\x9eComme Ci, Comme \xc3\x87a\xe2\x80\x9c.\n_START_SECTION_\nPasitraukimas\n_START_PARAGRAPH_\n2013\xc2\xa0m. spalio 3 d. Kipro transliuotojas Cyprus Broadcasting Corporation (CyBC) pasitrauk\xc4\x97 i\xc5\xa1 2014\xc2\xa0m. konkurso, paskutin\xc4\xaf kart\xc4\x85 \xc5\xa1alis dalyvavo 2013\xc2\xa0m. konkurse Malm\xc4\x97je. Prie\xc5\xbeastys, kurios s\xc4\x85lygojo \xc5\xa1\xc4\xaf sprendim\xc4\x85, buvo visuomen\xc4\x97s nuomone apie 2012\xe2\x80\x932013\xc2\xa0m. Kipro finans\xc5\xb3 kriz\xc4\x99 ir biud\xc5\xbeeto apribojimus.\n_START_SECTION_\nBalsavimas\n_START_PARAGRAPH_\nKipras gars\xc4\x97ja visada keistis 12 ta\xc5\xa1k\xc5\xb3 su Graikija pusfinalyje ir finale, nors ir buvo i\xc5\xa1im\xc4\x8di\xc5\xb3. Paskutin\xc4\xaf kart\xc4\x85 Kipras skyr\xc4\x97 Graikijai ma\xc5\xbeiau nei 12 ta\xc5\xa1k\xc5\xb3 1996 metais (10 ta\xc5\xa1k\xc5\xb3), o paskutin\xc4\xaf kart\xc4\x85 Graikija suteik\xc4\x97 Kiprui ma\xc5\xbeiau nei 12 ta\xc5\xa1k\xc5\xb3 buvo 1995 metais (8 balai).\n_START_SECTION_\nKonkurso populiarumas\n_START_PARAGRAPH_\nNuo pirmojo dalyvavimo 1981 metais, Kipras tur\xc4\x97jo ger\xc5\xb3 ir blog\xc5\xb3 rezultat\xc5\xb3. Auk\xc5\xa1\xc4\x8diausi\xc4\x85 viet\xc4\x85 - penkt\xc4\x85j\xc4\x85 viet\xc4\x85 - pasiek\xc4\x97 Anna Vissi 1982 metais, Hara ir Andreas Constantinou 1997 m. ir Lisa Andreas 2004 m. \xc5\xbdemiausi\xc4\x85 viet\xc4\x85 u\xc5\xbe\xc4\x97m\xc4\x97 1986 metais, kai Elpida su daina Tora Zo (liet. Dabar a\xc5\xa1 gyva) u\xc5\xbe\xc4\x97m\xc4\x97 paskutin\xc4\x99 viet\xc4\x85._NEWLINE_9-10 de\xc5\xa1imtme\xc4\x8diuose Kiprui kelet\xc4\x85 kart\xc5\xb3 pavyko patekti \xc4\xaf Top 10, d\xc4\x97l to konkursas \xc5\xa1alyje tapo populiarus. 2006-2009, 2011 ir 2013 metais \xc5\xa1alis ne\xc4\xafveik\xc4\x97 konkurso pusfinali\xc5\xb3.\n_START_SECTION_\nSugr\xc4\xaf\xc5\xbeimas \xc4\xaf 2015 m. konkurs\xc4\x85\n_START_PARAGRAPH_\n2014 m. gegu\xc5\xbe\xc4\x97s m\xc4\x97n. radijo stotis London Greek Radio paskelb\xc4\x97, kad Kipras planuoja gr\xc4\xaf\xc5\xbeti \xc4\xaf konkurs\xc4\x85 po vieneri\xc5\xb3 met\xc5\xb3 pertraukos. Po keli\xc5\xb3 savai\xc4\x8di\xc5\xb3 Eurovizijos tinklapyje Wiwibloggs paskelb\xc4\x97, kad transliuotojas Cyprus Broadcasting Corporation (CyBC) patvirtino \xc5\xa1alies sugr\xc4\xaf\xc5\xbeim\xc4\x85. Ta\xc4\x8diau \xc5\xa1is patvirtinimas buvo v\xc4\x97liau atmestas._NEWLINE_2014 m. liepos 14 d. CyBC oficialiai patvirtino savo dalyvavim\xc4\x85 2015 m. Eurovizijoje. \xc5\xa0alis grei\xc4\x8diausiai surengs nacionalin\xc4\x99 atrank\xc4\x85, kuri sudarys 2 pusfinaliai, antrojo \xc5\xa1anso turas ir finalas.'